Kombinácia liekov a kávy
Dobrý deň, uživam ráno Betaloc 25mg 1/2tbl a Tezeo 40mg, chcela by som si dať ráno aj kávu. Je prosím Vás nejaká interakcia medzi liekmi a pitim kávy? Aký by mal byť časový odstup od užitia liekov a pitím kávy? Môže to mať vplyv na srdce? Ďakujem velmi pekne
Dobrý deň,
Ďakujeme za vašu otázku. Kofeín neovplyvňuje účinok uvedených liekov (Tezeo a Betaloc ZOK), a preto je možné piť kofeínové nápoje súbežne s nastavenou liečbou. Pri ich užívaní nie je potrebné zachovať časový odstup. Lieky však neodporúčam zapíjať kávou alebo iným kofeínovým nápojom, ale čistou vodou.
Z doteraz vykonaných klinických štúdii nie je možné jednoznačne určiť či pitie kávy z dlhodobého hľadiska krvný tlak zvyšuje alebo znižuje. U ľudí s vysokým krvným tlakom sa však neodporúča piť viac šálok denne s malým časovým odstup, nakoľko by to mohlo spôsobovať náhle zvýšenie krvného tlaku.
Prajem pekný zvyšok dňa.
S pozdravom
Mgr. Tamara Jakúbeková